Ларыса Аляксандраўна Доліна

Ларыса Аляксандраўна Доліна (дзявочае прозвішча — Кудэльман; ); ) — савецкая і расійская эстрадная спявачка, актрыса; народная артыстка Расійскай Федэрацыі (1998).

 Біяграфія 
Нарадзілася 10 верасня 1955 года ў Баку (Азербайджанская ССР) у яўрэйскай сям’і. Бацька — Аляксандр Маркусавіч Кудэльман, маці — Галіна Ізраілеўна Кудэльман (народжаная Доліна). У трохгадовым узросце пераехала з бацькамі ў іх родны горад — Адэсу.

Музычная кар’ера пачалася ў 1971 годзе ў эстрадным аркестры «Мы адэсіты». У далейшым была салісткай такіх музычных калектываў, як Дзяржаўны эстрадны аркестр Арменіі пад кіраўніцтвам Канстанціна Арбеляна і Дзяржаўны эстрадны ансамбль Азербайджана пад кіраўніцтвам Палада Бюльбюль аглы.

У 1984 годзе скончыла эстраднае аддзяленне Музычнага вучылішча імя Гнесіных у Маскве. Праз год пачала сольную кар’еру. У 1987 годзе скончыла эстрадны факультэт па класе вакалу Дзяржаўнага музычна-педагагічнага інстытута імя Гнесіных.

Да 1992 года супрацоўнічала з ленінградскім кампазітарам і паэтам-песеннікам Віктарам Рэзнікавым.

У 1996 годзе паэт Міхаіл Таніч і кампазітар Руслан Гарабец напісалі для Ларысы Долінай песню «Надвор’е ў доме», якая прынесла спявачцы ўсерасійскую папулярнасць.

 Скандал 
Улетку 2024 года Ларыса Доліна апынулася ў цэнтры скандалу пасля таго, як стала ахвярай махлярства. Злачынцы, прадставіўшыся супрацоўнікамі праваахоўных органаў, пераканалі яе прадаць сваю пяціпакаёвую кватэру ў цэнтры Масквы за 112 мільёнаў рублёў. Ашуканцы прымусілі Доліну перавесці грошы ад продажу і асабістыя зберажэнні на нібыта «бяспечныя рахункі». У агульнай складанасці спявачка пазбавілася больш за 200 мільёнаў рублёў. Ашуканцы выкарыстоўвалі розныя метады, у тым ліку прымяненне нейрасетак для генерацыі падробленых дакументаў. Яны таксама спрабавалі закласці дачу артысткі і аформіць крэдыты пад заклад яе нерухомасці на суму больш за 50 мільёнаў рублёў. Па гэтым факце была ўзбуджаная крымінальная справа. Пяцёра падазраваных, у тым ліку жанчына-кур’ер, былі затрыманыя, адзін з іх пазней памёр. Кватэра Долінай знаходзілася пад арыштам. Пакупніца кватэры спявачкі сцвярджае, што з’яўляецца добрасумленнай пакупніцай, і патрабуе вярнуць яе права ўласнасці ў судовым парадку. Скандал выклікаў шырокі грамадскі рэзананс у Расіі і атрымаў назву «эфект Долінай».

 Крыніцы 

 Спасылкі 

Катэгорыя:Спевакі і спявачкі Расіі